กรมการข้าว เร่งพัฒนานักวิจัยเพิ่มบทบาทศูนย์วิจัยข้าว แนะนำร่วมมือภาคการศึกษาเสริมองค์ความรู้
นายอาชว์ชัยชาญ เลี้ยงประยูร อธิบดีกรมการข้าว กล่าวว่า ศูนย์วิจัยข้าวถือเป็นอีกหนึ่งกำลังหลักในด้านงานวิจัยของกรมการข้าว โดยเฉพาะงานวิจัยพันธุ์ข้าว ที่จะต้องตอบสนองความต้องการของเกษตรกรและตลาดให้ได้มากที่สุด นักวิจัยของกรมการข้าวจึงต้องมีการพัฒนา ปรับปรุง ระบบการทำงานในตัวบุคคลและงานวิจัยควบคู่กันไปด้วย ควรมีการขยายขอบเขตงานวิจัยให้กว้างมากขึ้น โดยร่วมกับหน่วยงานภาคการศึกษาหรือสำนักงานการวิจัยให้แห่งชาติ? (วช.)? เพื่อให้เกิดการบูรณาการองค์ความรู้ เน้นการมีส่วนร่วมจากทุกภาคส่วน ในการนำองค์ความรู้ใหม่ๆมาใช้ในงานวิจัยและถ่ายทอดผลลัพธ์งานวิจัยที่จะเป็นประโยชน์ต่อพี่น้องชาวนาให้มากที่สุดตลอดจนมองว่า นักวิจัยของกรมการข้าวนั้น จะต้องเพิ่มศักยภาพการทำงานให้มากขึ้น มีการพัฒนาทักษะด้านการเป็นนักส่งเสริมควบคู่ไปกับการวิจัยในเชิงสังคม ยกตัวอย่างเช่น ควรมีการวิจัย สำรวจถึงความต้องการเมล็ดพันธุ์ข้าวของเกษตรกรในแต่ละพื้นที่ให้ครอบคลุมทั่วประเทศว่า เกษตรกรในแต่ละพื้นที่มีความต้องการข้าวพันธุ์ใด และต้องการมากน้อยเพียงใดซึ่งข้อมูลเหล่านี้นอกจากจะช่วยแก้ไขปัญหาในเรื่องของเมล็ดพันธุ์ได้ตรงจุดแล้วยังสามารถนำข้อมูลไปสนับสนุนในโครงการส่งเสริมระบบการเกษตรแบบแปลงใหญ่ (นาแปลงใหญ่)? ได้อีกด้วยอธิบดีกรมการข้าว กล่าวอีกว่า งานวิจัยข้าวของกรมการข้าวมีความสำคัญ โดยกรมการข้าวยึดหลักการวิจัยงานให้พี่น้องชาวนาได้รับประโยชน์มากที่สุด